Matija Vojsalić

Matija Vojsalić Hrvatinić je bio drugi i posljednji od dva osmanska kralja Bosne. Bio je praunuk Vojislava Hrvatinića, brata Hrvoja Vukčića Hrvatinića.

Osmanski sultan Mehmed II ga je 1472. godine proglasio kraljem Bosne. Na toj poziciji, koja je nosila malo pravih ovlasti, naslijedio je Matiju Radivojevića Kotromanića. Godinu dana prije ugarski kralj Matija Korvin je bosanskim kraljem proglasio Nikolu Iločkog.

Vojsalić je smijenjen 1476. godine zbog stvaranja urote s Mađarima protiv Osmanskog carstva. Tada se posljednji put spominje, i to u dubrovačkim zapisima. Posljednji je poznati član porodice Hrvatinića.

Kategorija:Pretendenti na bosansko prijestolje
Kategorija:Hrvatinići